**TERMÉKNÉV GROUND TT  
Vakolatalapozó**

**LEÍRÁS/ANYAGÖSSZETÉTEL** A GROUND TT felhasználásra kész, acryl bázisú, környezetbarát, speciális adalékanyagokat tartalmazó, IMAGINE és PASTEL színkártya alapján színre keverhető vakolatalapozó, növeli a tapadó képességet és biztosítja az egyenletes nedvszívást.

**ALKALMAZÁSI TERÜLET** Simított alapvakolatra, betonfelületre, glettelt falfelületek alapozására alkalmas TEXTURATO, TERRA, SILICON PASTEL és MINERAL díszvakolatok alá. Feladata az alapfelület megerősítése, a nedvszívás kiegyenlítése és a tapadó felület biztosítása.

**ALAPFELÜLET JELLEMZŐI** Az alapfelület legyen szilárd, por- és szennyeződésmentes, valamint teljes rétegvastagságában száraz. A felület legyen sík, homogén, sérülésmentes, simítással vagy gletteléssel ellátott. Eltérő struktúrájú és nedvszívás különbséggel rendelkező alapfelület esetén javasoljuk a teljes felület simítóhabarccsal, ragasztótapasszal vagy glettel történő átvonását. Amennyiben a szerkezet tartós nedvességterhelésnek van kitéve, a termék nem alkalmazható. Nagy nedvszívású alapfelületek, régi mész-cement vakolatok, vagy perlites alapvakolatok esetén az alapozót 2 rétegben javasoljuk felhordani.

**FELHORDÁS** A falfelület alapozását a díszvakolat felhordása előtt 24 órával végezzük el. Ügyeljünk az alapozó egyenletes felhordására! Minden esetben a vékonyvakolat színével megegyező árnyalatú alapozót használjunk! A felhordást végezhetjük hengerrel, ecsettel, illetve szórópisztollyal. A díszvakolatot a már száraz alapozó rétegre szabad csak felhordani.

**FONTOS TUDNIVALÓK** A GROUND TT alapozó párás, ködös, esős időben, illetve tűző napon nem használható. Az alapozó felhordásához +5 – +25 °C közötti hőmérséklet az ideális, s ez idő alatt csapadék sem érheti. Termékeinkhez színezőanyagot, egyéb más anyagot (a feltüntetett vízmennyiségen kívül) házilag hozzáadni nem szabad! Felhordás előtt a színt ellenőrizni szükséges, mert felhordás után színreklamációt nem áll módunkban elfogadni. A termék felhasználása szakértelmet igényel! A rétegvastagság, hőmérséklet és a páratartalom befolyásolja a száradási időt. Magas páratartalom és alacsony hőmérséklet késlelteti, magas hőmérséklet gyorsítja a kötést és a száradást. Kérjük, hogy a tájékoztatóban leírtakat gondosan olvassák át, munkavégzés közben vegyék figyelembe, mert a gyártó csak a technológiai előírásoknak megfelelően, szakember által, az előírt jó minőségű felületre felhordott termékre vállal garanciát! Feltétlenül tartsák be az idevonatkozó szakmai előírásokat! A kivitelezésből, illetve annak körülményeiből (felület, szerszám, időjárás stb.), hiányosságaiból eredő károkért a felelősség nem a gyártót terheli!

**MINŐSÍTÉSEK TERMÉKSZABVÁNY**

MSZ EN 15824:2017 / ETAG 004.

**MŰSZAKI ALAPADATOK**

|  |  |
| --- | --- |
| **Anyagigény:** | ~ 0,2 kg/m2/réteg. Az anyagigény tájékoztató jellegű, kis mértékben eltérhet a megadott mennyiségtől, a munkavégzési technológiától és az alaptól függően. |
| **Kiadósság:** | ~ 5 m2/kg/réteg. |
| **Hígítás:** | max. 1,5 l csapvíz / 15 kg vagy 0,75 l csapvíz / 7.5 kg GROUND TT vakolatalapozóhoz. |
| **Felhordás eszközei:** | ecset, henger, szórópisztoly. |
| **Kültéri/Beltéri:** | Kül és beltéri felhasználásra. |
| **Színválaszték:** | IMAGINE és PASTEL színkártya színeiben. |
| **Hőmérséklet:** | +5 - +25°C között. |
| **Páratartalom:** | a megadott értékek 42% relatív páratartalom mellett 20°C-on értendőek. |
| **Száradási idő:** | ~6 óra. |
| **Porszáradás:** | ~2 óra. |
| **Átvonhatóság:** | ~6 óra múlva. |
| **Tűzvédelmi besorolás:** | F. |

**KISZERELÉS** 15 kg, és 7,5 kg légmentesen záródó műanyag vödörben.

**TÁROLÁS / ELTARTHATÓSÁG** Zárt fagymentes helyen, sugárzó hőtől, tűző naptól védve, bontatlan csomagolásban, a csomagoláson jelzett dátumtól 2 évig (+5 - +25°C között).